stanford-oval/wikipedia huggingface dataset:
Dean O’Gorman

| Dean O’Gorman |
| --- | --- |
 Dean O’Gorman vuonna 2013.
Henkilötiedot
Syntynyt: 1. joulukuuta 1976 (ikä 47) Auckland, Uusi-Seelanti
Ammatti:  näyttelijä
Näyttelijä
Aktiivisena:  1990–
Merkittävät roolit:  Fíli (Hobitti-trilogia)
Aiheesta muualla
deanogorman.com
IMDb
Elonet
Dean O’Gorman (s. 1. joulukuuta 1976) on uusiseelantilainen näyttelijä, joka tunnetaan parhaiten Fílin roolista Peter Jacksonin Hobitti-elokuvatrilogiassa (2012–2014).
Dean O’Gorman on kotoisin Aucklandista. Hänen isänsä Lance O’Gorman on maisemamaalari ja veljensä Brett O’Gorman koomikko ja näyttelijä. Deanin näyttelijänuransa alkoi 12-vuotiaana, kun eräs roolittaja kiinnitti huomionsa häneen kouluesityksessä. Esiinnyttyään televisiotuotannossa Raider of the South Seas (1990) Dean sai ensimmäisen elokuvaroolinsa vuoden 1995 romanttisesta komediasta Bonjour Timothy.
1990-luvun jälkipuoliskolla O’Gorman esiintyi muun muassa saippuasarjassa Shortland Street sekä muutamissa Xenan ja Herculeksen jaksoissa. Rooli nuorena Iolauksena viimeksi mainitussa sarjassa poiki hänelle toisen pääosan spin-off-sarjassa Young Hercules (1998–1999). Jatkuvien näyttelijäntöiden vuoksi O’Gorman lykkäsi useasti graafisen suunnittelun opintojen aloittamista Aucklandin teknillisessä yliopistossa, kunnes luopui niistä kokonaan.
2000-luvun ensimmäisellä vuosikymmenellä O’Gorman esiintyi muun muassa elokuvissa Snakeskin (2001) ja Toy Love (2002), televisiosarjassa McLeodin tyttäret vuosina 2004–2005 sekä ääniroolissa animaatiosarjassa Animalia 2007–2008. Vuosina 2011–2013 hän esiintyi yhdessä päärooleista draamaa, komediaa ja fantasiaa yhdistelleessä televisiosarjassa The Almighty Johnsons. Keväällä 2011 hänet valittiin myös Hobitti-elokuvien näyttelijäkaartiin.
Hobitti-trilogian jälkeen O’Gormanin seuraava elokuvarooli oli Kirk Douglasina käsikirjoittaja Dalton Trumbon elämään perustuvassa elokuvassa Trumbo. Elokuva sai ensi-iltansa Toronton elokuvajuhlilla syyskuussa 2015.
Creative Chaos

| Creative Chaos Yattering |
| --- | --- | --- |

DVD-julkaisun tiedot
 Julkaistu: 19. marraskuuta 2002
 Tyylilaji: brutaali death metal tekninen death metal
 Levy-yhtiö: Metal Mind
Yatteringin muut julkaisut
|   | Creative Chaos  |   |
Creative Chaos on puolalaisen brutaalin death metal -yhtyeen Yatteringin musiikki-DVD, jonka on julkaissut vuonna 2002 Metal Mind Records.
Kappaleet

Anal Narcotic
Life for Life
The Feeling
Unnormally Zone
Lost Within
The Murderer
The Art of the 20th Century
Exterminate
Eyes Can See
Dittohead
Chase of Thoughts
Ill Neglect (Brutal Truth -cover)
Muuta
Animoitu valikko
Kaksi harvinaista videota: Anal Narcotic ja Unnormally Zone
Yhtyeen biografia sekä yksilölliset jäsenprofiilit
Kaksi audiokappaletta: Annihilation ja The Species
Diskografia
Taidegalleria
Taustakuvia
Web-linkkejä
Aiheesta muualla

Albumi Creative Chaos Encyclopaedia Metallum -sivustolla (englanniksi)
Yattering
| --- | --- |
Studioalbumit:  Human's Pain • Murder's Concept • Genocide • III
Livealbumit:  Live Extermination
Eri esittäjiä:  Polish Assault
Demot:  The Sick Society • Promo 97
Videografia:  Creative Chaos
Katso myös:  Azarath • Vader • NYIA • Masachist • Anti-Motivational Syndrome • Sainc • Proghma-C
Chris Redfield

| Chris Redfield |
| --- | --- |
 Chris Redfield Resident Evil Villagessa
Pelisarja:   Resident Evil  Marvel vs. Capcom 
Ensimmäinen peli:  Resident Evil (1996)
Luoja:   Isao Ohishi  Jun Takeuchi 
Ääninäyttelijä  (englanti):   Scott McCulloch  Michael Filipovich  Joe Whyte  Kevin Dorman  Roger Craig Smith  David Vaughn  Jeff Schine  Gerard Vachon 
Liikenäyttelijä:   Tetsuya Matsui (Resident Evil 2002)  Reuben Langdon (Code: Veronica, Resident Evil 5, Resident Evil 6, Resident Evil: Vendetta)  Jeff Schine (Village) 
Live-näyttelijä:  Wentworth Miller (Afterlife)
Henkilötiedot
Tunnetut sukulaiset:  Claire Redfield (sisko)
Lisää peliartikkeleitavideopelien teemasivulla
Chris Redfield pelissä Resident Evil 5
Chris Redfield on kuvitteellinen hahmo Resident Evil -peleissä ja -elokuvissa sekä Marvel vs. Capcom 3 -pelissä.
Tausta

Ennen liittymistään Raccoon Cityn poliisivoimiin Chris toimi lentäjänä Yhdysvaltain ilmavoimissa.
Muut videopelit

Chris on mukana Capcomin kehittämässä taistelupelissä Marvel vs. Capcom 3: Fate of Two Worlds
Resident Evil -hahmojen Albert Weskerin ja Jill Valentinen kanssa.
Elokuvat

Chris on hahmona elokuvassa Resident Evil: Afterlife, jossa häntä näyttelee Wentworth Miller. Chrisin siskoa Claire Redfieldiä esittää kahdessa elokuvassa Ali Larter. Chris palasi elokuvahahmoksi vuonna 2017 ensi-iltansa saaneessa animaatioelokuvassa Resident Evil: Vendetta ja sen jatko-osassa Resident Evil: Death Island (2023).
Näyttelijät > Videopelit

| Videopelit> Vuosi | Videopelit> Nimi | Videopelit> Näyttelijä |
| --- | --- | --- |
| 1996 | Resident Evil | Scott McCulloch |
| 2000 | Resident Evil: Code: Veronica  | Michael Filipowich |
| 2002 |  Resident Evil (uusioversio) | Joe Whyte |
| 2007 | Resident Evil: The Umbrella Chronicles | Kevin Dorman |
| 2009 | Resident Evil 5 | Roger Craig Smith |
| 2009 | Resident Evil: The Darkside Chronicles | Roger Craig Smith |
| 2011 | Resident Evil: The Mercenaries 3D | Roger Craig Smith |
| 2012 | Resident Evil: Revelations | Roger Craig Smith |
| 2012 | Resident Evil 6 | Roger Craig Smith |
| 2017 | Resident Evil 7: Biohazard | David Vaughn |
| 2021 | Resident Evil Village | Jeff Schine |
| 2021 | Dead by Daylight | Gerard Vachon |
Näyttelijät > Elokuvat

| Elokuvat> Vuosi | Elokuvat> Nimi | Elokuvat> Näyttelijä |
| --- | --- | --- |
| 2010 | Resident Evil: Afterlife | Wentworth Miller (live-näyttelijä) |
| 2017 | Resident Evil: Vendetta | Kevin Dorman |
| 2023 | Resident Evil: Death Island | Kevin Dorman |
Aiheesta muualla

Kuvia tai muita tiedostoja aiheesta Chris Redfield Wikimedia Commonsissa
Resident Evil Wiki (englanniksi)
Resident Evil -pelisarja
| --- | --- |
Pääsarja:   Resident Evil Zero  Resident Evil  Resident Evil 2  Resident Evil 3  Resident Evil Code: Veronica  Resident Evil 4  Resident Evil 5  Resident Evil 6  Resident Evil 7  Resident Evil Village 
Gun Survivor:   Resident Evil: Survivor  Resident Evil Survivor 2 – Code: Veronica  Resident Evil: Dead Aim 
Outbreak:   Resident Evil Outbreak  Resident Evil Outbreak: File 2 
Chronicles:   Resident Evil: The Umbrella Chronicles  Resident Evil: The Darkside Chronicles 
Revelations:   Resident Evil: Revelations  Resident Evil: Revelations 2 
Uudet versiot:   Resident Evil (2002)  Resident Evil 2 (2019)  Resident Evil 3 (2020)  Resident Evil 4 (2023) 
Muut:   Resident Evil Gaiden  Resident Evil: The Mercenaries 3D  Resident Evil: Operation Raccoon City  Umbrella Corps 
Hahmot:   Chris Redfield  Jill Valentine  Albert Wesker  Leon S. Kennedy  Claire Redfield  Ada Wong  Ethan Winters  Lady Dimitrescu
Cult Cunth

Cult Cunth on vuonna 2020 muodostunut radikaali feministinen taideaktivistiyhteisö. Yhteisön perustajajäseniä ovat Sandra Marins ja Säde Vallarén.
Historia

Vuonna 2019 teki Vallarén järjesti Sandra Marinsin kanssa feministisen vapauta nänni -tissiflashmobin, joka vaati tasa-arvoa ja yhtäläistä oikeutta yläosattomuuteen kaikille sukupuolille. Julkisuus jatkui kun Vallarénin ja Marinsin järjestämässä tempauksessa Marins näytti rintansa suorassa televisio-ohjelmassa Linnan juhlien jatkoilla. Tapauksesta tehtiin useampi rikosilmoitus nimikkeellä "sukupuolisiveellisyyden julkinen loukkaaminen", mutta syyttäjä ei jatkanut esitutkintaa.
Vuonna 2020 Marinsin ja Vallarénin toiminta laajeni feminististä ja poikkitaiteellista aktivismia tekeväksi Cult Cunth -aktivistiyhteisöksi. Cult Cunthin ensimmäinen aktio oli Tissiflashmob 2020, joka järjestettiin 1.8.2020 kahdeksassa eri kaupungissa. Yhteisön toinen aktio oli hashtagin #naakkajahti kaappaaminen sosiaalisessa mediassa. Haasteessa jaettiin Maa- ja metsätaloustuottajain Keskusliiton MTK:n järjestämän "naakkajahdin" virallisen hashtagin alla lintusaaliskuvien sijaan seksilelukuvia. Aktiossa otetaan kantaa eläinten oikeuksien lisäksi myös seksipositiivisuuteen ja tasa-arvoon.
Syyskuussa Culth Cunth piti esillä sitä, miten media käsitteli naisiin kohdistuvaa väkivaltaa sekä otsikoinnin että uhrin syyllistämisen näkökulmista. Aiheen käsittely jatkui Pasilassa Feministisen kollektiivin ja Cult Cunthin Naisviha näkyväksi -mielenosoituksella. Mielenosoituksessa nostettiin esille poliisin saamattomuus puuttumisessa nettihäirintään tai naisvihaan. Vuoden 2020 itsenäisyyspäivänä Cult Cunth järjesti naisvihagaalan, jonka ehdokkaista media nosti esille korkeakouluopiskelijakulttuurin seksistiset perinteet. Blogaaja Natalia Salmela jakoi kokemuksensa teekkaribileistä, jossa fuksitytöt juotettiin humalaan ja heitettiin vaatteet päällä uima-altaaseen, jonka jälkeen käytännössä ainoa vaihtoehto oli siirtyä kylmästä ulkoilmasta lämmittelemään sekasaunaan.
Aiheesta muualla

Cult Cunth Instagramissa
Chaske Spencer

| Chaske Spencer |
| --- | --- |

Henkilötiedot
Syntynyt: 9. maaliskuuta 1975 (ikä 49)  Oklahoma
Aiheesta muualla
IMDb 
Chaske Spencer (s. 9. maaliskuuta 1975 Oklahoma, Yhdysvallat) on yhdysvaltalainen näyttelijä.
Nuoruus ja yksityiselämä

Spencer on asunut lapsuutensa monissa kaupungeissa, kuten Montanassa. Spencer on valmistunut Clearwater Valleyn lukiosta. Tämän jälkeen Spencer siirtyi Lewis Clark State -lukioon. Noin vuoden tämän jälkeen hän jätti opiskelunsa kesken kehittääkseen uraansa näyttelijänä.
Spencerillä on kaksi pikkusiskoa. Hänen äitinsä on lukion opettaja ja hänen isänsä opintoneuvoja. Hän on alkuperältään Sioux, Nez Perce, Cherokee, Creek, ranskalainen ja hollantilainen.
Ura

Vuonna 2002 Spencer sai roolin elokuvasta Skins, mikä johdatti hänet sitten seuraavaan projektiin elokuvassa Dreamkeeper. Tämän jälkeen hän sai roolin TV-minisarjassa Into the West. Vuonna 2009 Spencer esitti ihmissutta nimeltä Sam Uley elokuvassa Twilight – Uusikuu. Elokuva perustuu Stephenie Meyerin luoman kirjasarjan toiseen osaan Uusikuu. Spencer jatkaa rooliaan ihmissuden roolissa Twilight - Uusikuun jatko-osassa Twilight – Epäilys, joka taas perustuu kirjasarjan kolmanteen osaan Epäilys. Twilight – Epäilystä seuraa kaksiosainen päätöselokuva Twilight – Aamunkoi, mutta Spencer näyttelee vain toisessa osassa. Elokuva perustuu kirjasarjan neljänteen ja viimeiseen osaan Aamunkoi. Sam Uley on ihmissusilauman johtaja.
Filmografia

| 0 | 1 | 2 | 3 |
| --- | --- | --- | --- |
| Vuosi | Nimi | Rooli | Laji |
| 2002 | Skins | Teen Rudy | Elokuva |
| 2003 | Dreamkeeper | Eagle Boy | Elokuva |
| 2004 | Red Dead Revolver | ääni | videopeli |
| 2005 | Into the West |  | TV-minisarja |
| 2009 | Twilight – Uusikuu | Sam Uley | Elokuva |
| 2010 | Twilight – Epäilys | Sam Uley | Elokuva |
| 2012 | Twilight – Aamunkoi, osa 2 | Sam Uley | Elokuva |
| 2024 | Echo | Henry Lopez | Disney+-sarja |
Aiheesta muualla

Chaske Spencer Internet Movie Databasessa. (englanniksi)
Twilight-elokuvasarjassa esiintyviä näyttelijöitä vuoden 2010 MTV Movie Awards-gaalassa. Vasemmalta oikealle: Alex Meraz, Chaske Spencer, Jackson Rathbone, Kiowa Gordon, Nikki Reed, Peter Facinelli ja Elizabeth Reaser.
Christian Guttmann

Christian Guttmann.
Christian Guttmann on saksalais-australialainen tekoälyn, koneoppimisen ja datatieteen tutkija ja yrittäjä. Hän toimii Thomson Reutersin mukaan tällä hetkellämilloin? alansa johtavan IT-yrityksen Tiedon tekoälystä ja datatieteistä vastaavana johtajana. Tiedolla hänen vastuullaan on tekoälyn ja innovaation strategia ja sen toimeenpano. Hän toimii myös apulaisprofessorina New South Walesin yliopistossa Australiassa sekä tutkijana Karoliinisessa instituutissa Ruotsissa. Yrittäjänä Guttmann on ollut perustamassa ja työskennellyt useissa tekoälyyn liittyvissä startup-yrityksissä. IBM ja Microsoft ovat sittemmin ostaneet monia näistä yrityksistä. Hän on toimittanut tai kirjoittanut 7 kirjaa, yli 50 julkaisua ja hänellä on 4 tekoälyyn liittyvää patenttia. Guttmann on toiminut keynote-puhujana useissa kansainvälisissä tapahtumissa.
Koulutus

Christian Guttmann kasvoi Saksassa ja Australiassa. Hän vietti myös pidemmän aikaa Ruotsissa, jossa hän opiskeli tekoälyä ja psykologiaa 1990-luvun lopulla. Muutettuaan vuosituhannen vaihteessa takaisin Australiaan hän viimeisteli väitöskirjansa. Asuttuaan pidemmän aikaa Melbournessa ja Sydneyssä hän muutti takaisin Ruotsiin vuonna 2014. Hän on työskennellyt tekoälyn parissa tutkijana, yrittäjänä ja työntekijänä yli 25 vuoden ajan. Ura alkoi maisterin ja tohtorin tutkinnoista psykologian ja tekoälyn aloilta ruotsalaisissa, australialaisissa ja saksalaisissa yliopistoissa (Monash-yliopisto, Tukholman yliopisto, Royal Institute of Technology, Melbournen yliopisto ja Paderbornin yliopisto).
Hänen tohtorin väitöskirjansa aihe oli "Distributed Artificial Intelligence", mikä liittyy moniagenttijärjestelmiin. Väitöskirja oli nimettynä Autonomous Agent and Multi Agent Systems -palkintoon sekä Australasian Dissertation -palkintoon. Väitöskirjan ohjaajina ja intellektuaalisina esikuvina toimi Professori Michael Georgeff ja väitöskirjan ”yliohjaajana” Professori Judea Pearl. Guttmannin maisterin lopputyö käsitteli nelijalkaisen robottitiimin strategista päätöksentekoarkkitehtuuria. Se palkittiin Ruotsin tekoäly-yhdistyksen kansallisella tekoälypalkinnolla vuonna 1999.
Ura > Tutkimus- ja innovaatioura

Guttmann toimii vanhempana tutkijana Karoliinisessa instituutissa Ruotsissa (Karolinska Institutet). Hän ohjaa väitöskirjaopiskelijoita ja hankkeita, jotka sijoittuvat tekoälyn, terveydenhoidon, diagnoosin ja hoidon välimaastoon, sekä terveydenhuollon johtamiseen ja palveluntarjontaan liittyviä hankkeita. Hän toimii myös apulaisprofessorina New South Walesin yliopistossa Australiassa.[lähde? ] Hänen tutkimuksensa keskittyy tekoälyyn ja moniagenttijärjestelmiin, esimerkiksi siihen miten tekoälytoimijat tekevät yhdessä optimaalisia päätöksiä. Tutkimustyön lisäksi Guttmann toimii tekoälyn vierailevana tutkijana ja kutsuttuna puhujana kansainvälisissä instituuteissa, yliopistoissa, yrityksissä ja teollisuuden tapahtumissa.
Guttmann on osallistunut yli 60 organisaation ja ohjelman toimikuntaan vuoden 1999 jälkeen. Näihin kuuluvat esimerkiksi International Joint Conference on Artificial Intelligence ja International Conference of Autonomous Agents and Multi Agent Systems.[lähde? ]
Ura > Ura liike-elämässä

Guttmann on toiminut tekoälyn ja innovaation toimiala- ja aihejohtajana Saksassa, Ruotsissa, Suomessa, Yhdistyneissä Arabiemiraateissa (Dubai), Australiassa sekä Yhdysvalloissa maailman suurimmissa teknologiayrityksissä mukaan lukien IBM, Tieto, HP, Ericsson ja British Telecom.[lähde? ]
Hänen patenttinsa liittyvät tekoälyyn, koneoppimiseen sekä sosiaaliseen ja mobiiliteknologiaan.
Ura > Yrittäjyys

Guttmann on perustanut ja työskennellyt useissa tekoälyyn liittyvissä startup-yrityksissä, joiden toimiala vaihtelee terveydenhuollosta rahoitussektoriin ja jälleenmyynnistä musiikkisuosituksiin. Yrityksiin kuuluvat esimerkiksi HealthiHabits, AgentArts, IVBAR ja OneStone Technology[lähde? ]. IBM ja Microsoft ostivat sittemmin monet yrityksistä. Guttmann on myös startup-yritysten ja toimitusjohtajien mentori ja enkelisijoittaja, keskittyen erityisesti tekoälyn ja koneoppimisen integrointiin tuotteisiin ja palveluihin.
Järjestötoiminta

Guttmann on yksi Nordic Artificial Intelligence Institute -järjestön (NAII) perustajista.  Guttmann halusi olla mukana perustamassa järjestöä, koska hän koki keinoälyn ymmärtämiselle olevan suuri tarve sekä liike-elämän että yhteiskunnan näkökulmista eikä olemassa ollut tarpeeksi strategista opastusta tarjoavia puolueettomia järjestöjä.
Lisäksi Guttmann tukee syöpään liittyviä tietoisuutta lisääviä kampanjoita. Yksi syy sille on, että hänen isänsä menehtyi syöpään.[lähde? ]
Dansk Melodi Grand Prix 2022

| Eurovision laulukilpailu 2022  Tanskan euroviisukarsinta> Dansk Melodi Grand Prix 2022 |
| --- | --- |
Päivämäärä:  5. maaliskuuta 2022
Tapahtumapaikat:  Jyske Bank Boxen, Herning
Juontaja(t):  Tina Müller Martin Brygmann
Voittaja:  Reddi ”The Show”
Tanska Eurovision laulukilpailussa Virallinen verkkosivusto 
 ◄ 2021  2023 ► 
Dansk Melodi Grand Prix 2022 oli Tanskassa järjestetty laulukilpailu, jossa valittiin Tanskan edusta Eurovision laulukilpailuun 2022. Kilpailu pidettiin avoimena kilpailuna, johon lähetetyistä ehdotuksista kahdeksan valittiin kilpailun finaaliin. Finalistit julkaistiin 10. helmikuuta.
Finaali kilpailtiin 5. maaliskuuta Jyske Bank Boxen -hallissa Herningissä. Finaalissa voittajan tuloksen päättivät katsojat tekstiviesti- ja mobiilisovellusäänestyksellä. Finaali pidettiin kaksikierroksisena. Ensimmäisellä kierroksella äänestettiin kolme kappaletta superfinaaliin, jossa voittaja valittiin. Kilpailun voitti yhtye Reddi kappaleella "The Show". Finaalia seurasi 985 000 katsojaa.
Day of the Fight

| Day of the Fight |
| --- | --- |

Ohjaaja:  Stanley Kubrick
Käsikirjoittaja:  Stanley Kubrick
Tuottaja:   Benjamin Burton  Jay Bonafield 
Säveltäjä:  Gerald Fried
Kuvaaja:  Stanley Kubrick
Leikkaaja:  Stanley Kubrick
Tuotantosuunnittelija:  Stanley Kubrick
Valmistustiedot
Valmistusmaa:  Yhdysvallat
Tuotantoyhtiö:  RKO Pictures
Levittäjä:  RKO Pictures
Ensi-ilta:  1951
Kesto:  16 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Day of the Fight on Stanley Kubrickin ensimmäinen ohjaustyö. Se on 16 minuuttia kestävä mustavalkodokumentti. Elokuva perustuu Kubrickin tekemään valokuvadokumenttiin, jonka hän oli tehnyt irlantilaisesta nyrkkeilijästä Walter Cartieristä.
Aiheesta muualla

Day of the Fight Internet Movie Databasessa (englanniksi)
Collide

| Collide> Tiedot |
| --- | --- |
Toiminnassa:  1992–
Tyylilaji:  darkwave / industrial
Kotipaikka:  Los Angeles, Yhdysvallat
Laulukieli:  englanti
Jäsenet:  kaRIN, laulu   Statik, musiikki, tuotanto  
Levy-yhtiö:  Noiseplus Music  
Aiheesta muualla
Kotisivut
Infobox OKNimi-testi OK: 
Collide on vuonna 1992 perustettu yhdysvaltalainen industrial rock/darkwave -yhtye. Se on ottanut vaikutteita trip hopista, darkwavesta, teknosta ja Lähi-idän musiikista. Yhtyeen musiikkia on kuvailtu kieroutuneeksi versioksi Tuhannen ja yhden yön tarinoista.
Yhtyeen live-jäsenet

Scott Landes (kitara)
Rogerio Silva (kitara)
Chaz Pease (rummut)
Kai Kurosawa (warr-kitara / basso)
Albumit

| Nimi | Julkaistu | Levy-yhtiö |
| --- | --- | --- |
| The Crimson Trial | – | julkaisematon demo |
| Beneath the Skin | 1996 | Re-Constriction/Cargo Records |
| Distort | 1998 | Re-Constriction/Cargo Records |
| Chasing the Ghost | 31. lokakuuta 2000 | Noiseplus Music |
| Some Kind of Strange | 22. huhtikuuta 2003 | Noiseplus Music |
| Vortex | 20. huhtikuuta 2004 | Noiseplus Music |
| Live at the El Rey | 2005 | Noiseplus Music |
| Two Headed Monster | 23. syyskuuta 2008 | Noiseplus Music |
| These Eyes Before | 2009 | Noiseplus Music |
Albumit > Yhteisjulkaisut Dean Garcian ja The Secret Meetingin kanssa

| Nimi | Julkaistu | Levy-yhtiö |
| --- | --- | --- |
| Shiver X EP | 26. kesäkuuta 2007 | Noiseplus Music |
| Ultrashiver | 26. kesäkuuta 2007 | Noiseplus Music |
| Shooting Laser Beams | 16. marraskuuta 2007 | Noiseplus Music |
Aiheesta muualla

Yhtyeen kotisivu
Collide Myspacessa (englanniksi)
Noiseplus Music
Dean Shiels

Dean Shiels
Dean Shiels (s. 1. helmikuuta 1985) on pohjoisirlantilainen jalkapalloilija, joka pelaa Skotlannin Valioliigassa Kilmarnockin joukkueessa. Aikaisemmin hän kuului Arsenalin joukkueeseen, mutta ei pelannut joukkueessa yhtään ottelua. Pohjois-Irlannin maajoukkueessa hän debytoi marraskuussa vuonna 2005 Portugalia vastaan.
Shiels joutui 8-vuotiaana onnettomuuteen, mistä lähtien hänen toinen silmänsä on ollut sokea. Se aiheutti hänelle monenlaisia ongelmia, muun muassa pääkipuja, ja tammikuussa 2006 hän päätti poistattaa silmän kokonaan.
Aiheesta muualla

Shiels Soccerbase-tietokannassa (Arkistoitu – Internet Archive)
BBC News: Hibs' Shiels to have eye removed
Christ Church (Oxford)

| Christ Church |
| --- | --- |
  

 lat. Ædes Christi 
Perustettu:  1546
Opiskelijoita:  413
Jatko-opiskelijoita:  260
Sijainti:  Oxford, Englanti  Yhdistynyt kuningaskunta
Osoite:  St Aldate's Oxford OX1 1DP
Yhteistyö:  Trinity College (Cambridge)
Sivusto:  www.chch.ox.ac.uk
Collegen ruokasali
Tom Quad
Christ Church on yksi Oxfordin yliopiston 38 collegesta. Sen perusti kuningas Henrik VIII vuonna 1546. Paikalla oli sijainnut 800-luvulta alkaen Pyhän Frideswiden luostari, jonka kardinaali Wolsey lakkautti vuonna 1524. Wolsey perusti luostarin tilalle collegen, jonka nimeksi tuli Cardinal's College. Wolseyn menetettyä valtansa vuonna 1529 college päätyi Henrik VIII:n haltuun. Hän perusti collegen uudelleen vuonna 1546 latinankielisellä nimellä Ædes Christi (suom. Kristuksen temppeli tai Kristuksen talo), josta on alettu käyttää englanninkielistä käännöstä Christ Church.
Rakennukset > Kappeli

Christ Churchin kappeli (engl. Christ Church Cathedral) on ainutlaatuinen siitä syystä, että se on paitsi collegen kappeli myös Oxfordin hiippakunnan tuomiokirkko. Asiasta päätti Henrik VIII collegea perustettaessa vuonna 1546, jolloin entinen luostarikirkko muutettiin tuomiokirkoksi. Oxfordin hiippakuntakin oli tuolloin vasta äskettäin perustettu.
Rakennukset > Ruokasali

Kuningas Kaarle I asui Christ Churchissa Englannin sisällissodan aikana 1642–1646. Hänen parlamenttinsa kokoontui collegen ruokasalissa. Ruokasali on tullut tunnetuksi myös toimimalla Tylypahkan noita- ja velhokoulun ruokasalin mallina Harry Potter -elokuvissa. Ruokasaliin johtavassa portaikossa on kuvattu kohtauksia kahteen ensimmäiseen Potter-elokuvaan.
Rakennukset > Tom Quad

Collegen piha (Tom Quad) on peräisin kardinaali Wolseyn ajalta. Sisällissodan jälkeen college palkittiin lojaalisuudestaan Stuartin hallitsijasuvulle, jolloin Tom Quad voitiin viimeistellä. Collegen oma alumni Christopher Wren sai vuonna 1682 suunnitellakseen kellotornin, joka nykyään tunnetaan nimellä Tom Tower. Tornin sisällä oleva kello nimeltä Great Tom on antanut nimen sekä kellotornille että pihalle.
Kuuluisia alumneja ja opettajia

Monet tunnetut henkilöt, muiden muassa 13 pääministeriä, ovat opiskelleet Christ Churchissa. Collegen alumneja ovat esimerkiksi seuraavat henkilöt:
W. H. Auden, runoilija
Lewis Carroll, kirjailija
William Gladstone, Yhdistyneen kuningaskunnan pääministeri
Robert Hooke, fyysikko
John Locke, filosofi
Robert Peel, Yhdistyneen kuningaskunnan pääministeri
John Wesley, teologi
Rowan Williams, Canterburyn arkkipiispa
Christopher Wren, arkkitehti
Aiheesta muualla

Kuvia tai muita tiedostoja aiheesta Christ Church (Oxford) Wikimedia Commonsissa
Oxfordin yliopiston colleget
All Souls
Balliol
Brasenose
Christ Church
Corpus Christi
Exeter
Green Templeton
Harris Manchester
Hertford
Jesus
Keble
Kellogg
Lady Margaret Hall
Linacre
Lincoln
Magdalen
Mansfield
Merton
New
Nuffield
Oriel
Pembroke
Queen’s
St Anne’s
St Antony’s
S Catherine’s
St Cross
St& Edmund Hall
St Hilda’s
St Hugh’s
St John’s
St Peter’s
Somerville
Trinity
University
Wadham
Wolfson
Worcester